               EUROPSKA KOMISIJA
            Bruxelles, 12.4.2021.
            COM(2021) 180 final
            2021/0096(NLE)
            Prijedlog
            ODLUKE VIJEĆA
            o stajalištu koje treba zauzeti u ime Europske unije u Regionalnom upravljačkom odboru Prometne zajednice u pogledu određenih administrativnih i kadrovskih pitanja Prometne zajednice

               OBRAZLOŽENJE

               1.Predmet prijedloga

               Ovaj se prijedlog odnosi na odluku o utvrđivanju stajališta koje treba zauzeti u ime Europske unije u Regionalnom upravljačkom odboru uspostavljenom na temelju Ugovora o osnivanju Prometne zajednice („TCT”) u pogledu predviđenog donošenja odluka Regionalnog upravljačkog odbora o nizu administrativnih pitanja: 1.) nadoknada troškova osoba izvan Stalnog tajništva Prometne zajednice pozvanih da sudjeluju na sastancima Prometne zajednice, 2.) nadoknada troškova putovanja i preseljenja osoblju Stalnog tajništva Prometne zajednice nakon preuzimanja dužnosti ili odlaska iz službe i 3.) doprinos Prometne zajednice za zdravstveno osiguranje, osiguranje za slučaj nezaposlenosti te mirovinsko i invalidsko osiguranje za osoblje Stalnog tajništva Prometne zajednice.

               2.Kontekst prijedloga

               2.1.Ugovor o osnivanju Prometne zajednice

               Europska unija stranka je TCT-a, koji se privremeno primjenjuje od 2017. te je stupio na snagu 1. svibnja 2019.
                  1

               2.2.Regionalni upravljački odbor

               Regionalni upravljački odbor osnovan je člankom 24. TCT-a. Odgovoran je za upravljanje TCT-om i osiguravanje njegove pravilne provedbe. U tu svrhu Odbor daje preporuke i donosi odluke u slučajevima koji su predviđeni TCT-om. Konkretno, Regionalni upravljački odbor:

               (a) priprema rad Vijeća ministara;

               (b) odlučuje o osnivanju tehničkih odbora;

               (c) daje preporuke i donosi odluke u sladu s TCT-om;

               (d) kad je riječ o novodonesenim aktima EU-a, poduzima odgovarajuće radnje, konkretno revidira Prilog I. TCT-u;

               (e) nakon savjetovanja s Vijećem ministara imenuje direktora Stalnog tajništva;

               (f) može imenovati jednog zamjenika direktora Stalnog tajništva ili više njih;

               (g) utvrđuje pravila Stalnog tajništva;

               (h) može odlukom preispitati razinu proračunskih doprinosa;

               (i) donosi godišnji proračun Prometne zajednice;

               (j) donosi odluku o postupku za izvršavanje proračuna, za podnošenje i reviziju izvještaja te za inspekciju;

               (k) donosi odluke u slučaju sporova među ugovornim strankama;

               (l) donosi opća načela kad je riječ o pristupu dokumentima koje drže tijela osnovana TCT-om ili u skladu s njime;

               (m) donosi godišnja izvješća o provedbi sveobuhvatne mreže na uvid Vijeću ministara;

               (n) kad je riječ o određenim aktima Unije, utvrđuje rokove i načine prenošenja u strankama iz jugoistočne Europe.

               2.3.Predviđeni akti Regionalnog upravljačkog odbora

               Regionalni upravljački odbor donosi odluke o 1.) nadoknadi troškova osobama izvan Stalnog tajništva Prometne zajednice pozvanih da sudjeluju na sastancima Prometne zajednice, 2.) nadoknadi troškova putovanja i preseljenja osoblju Stalnog tajništva Prometne zajednice nakon preuzimanja dužnosti ili odlaska iz službe i 3.) doprinosu Prometne zajednice za zdravstveno osiguranje, osiguranje za slučaj nezaposlenosti te mirovinsko i invalidsko osiguranje za osoblje Stalnog tajništva Prometne zajednice.

               Predviđene odluke postat će pravno obvezujuće za stranke u skladu s člankom 25. stavkom 1. TCT-a.

               3.Stajalište koje treba zauzeti u ime Unije

               Donošenje ovih odluka Regionalnog upravljačkog odbora nužno je za provedbu TCT-a i pravilno upravljanje Stalnim tajništvom. Budući da je Unija stranka TCT-a, potrebno je utvrditi stajalište Unije.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali postoji mogućnost da „presudno utječu na sadržaj propisa koje donese zakonodavac Unije”
                  2
               .

               4.1.2.Primjena na ovaj predmet

               Regionalni upravljački odbor tijelo je osnovano na temelju sporazuma, odnosno TCT-a.

               Akti koje Regionalni upravljački odbor treba donijeti akti su koji proizvode pravne učinke. U skladu s člankom 30. TCT-a Regionalni upravljački odbor ovlašten je propisivati pravila Stalnog tajništva, ponajprije pravila o uvjetima rada osoblja Tajništva. Na temelju članka 35. TCT-a Regionalni upravljački odbor ovlašten je donositi odluke o postupku izvršenja proračuna. Prema svojoj prirodi te u skladu s međunarodnim pravom kojim se uređuje rad Regionalnog upravljačkog odbora, ta pravila sadržavaju elemente koji utječu na pravni položaj stranaka TCT-a, a time i na pravni položaj Unije. Stoga se mora smatrati da proizvode pravne učinke.

               Predviđenim aktima ne dopunjuje se i ne mijenja institucionalni okvir TCT-a.

               Stoga je postupovna pravna osnova za predloženu odluku članak 218. stavak 9. UFEU-a.

               4.2.Materijalna pravna osnova

               4.2.1.Načela

               Materijalna pravna osnova za odluku na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili elementa te ako se može utvrditi da je jedan od ta dva cilja ili elementa glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, naime onoj koju zahtijeva glavni ili prevladavajući cilj ili element.

               U pogledu predviđenog akta kojim se istovremeno želi postići više ciljeva ili koji ima više elemenata, koji su neodvojivo povezani, a nijedan nije sporedan u odnosu na druge, materijalna pravna osnova odluke na temelju članka 218. stavka 9. UFEU-a iznimno se mora temeljiti na različitim odgovarajućim pravnim osnovama.

               4.2.2.Primjena na ovaj predmet

               Predviđeni akti nužni su za pravilno funkcioniranje TCT-a. TCT pak ima ciljeve i elemente u područjima cestovnog i željezničkog prometa te prometa unutarnjim plovnim putovima, što su vrste obuhvaćene člankom 91. UFEU-a, kao i u području pomorskog prometa, vrste obuhvaćene člankom 100. stavkom 2. UFEU-a. Zbog svoje horizontalne prirode predviđeni akt odnosi se na sve navedene elemente.

               Stoga materijalnu pravnu osnovu predložene odluke čine sljedeće odredbe: članak 91. i članak 100. stavak 2. UFEU-a.

               4.3.Zaključak

               Pravna osnova predložene odluke trebali bi biti članak 91. i članak 100. stavak 2. UFEU-a, u vezi s člankom 218. stavkom 9. UFEU-a.

               5.Objava predviđenog akta

               U skladu s člankom 25. stavkom 2. TCT-a odluke Regionalnog upravljačkog odbora objavljuju se u Službenom listu Europske unije.

               2021/0096 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije u Regionalnom upravljačkom odboru Prometne zajednice u pogledu određenih administrativnih i kadrovskih pitanja Prometne zajednice

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 91. i članak 100. stavak 2. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Ugovor o osnivanju Prometne zajednice („TCT”) Unija je sklopila Odlukom Vijeća (EU) 2019/392
                  3
                te je stupio na snagu 1. svibnja 2019.

               (2)U skladu s člankom 24. TCT-a osnovan je Regionalni upravljački odbor koji je odgovoran za upravljanje TCT-om i njegovu pravilnu provedbu. U skladu s člancima 30. i 35. TCT-a Regionalni upravljački odbor donosi pravila o uvjetima rada osoblja Stalnog tajništva Prometne zajednice te pravila o izvršavanju proračuna.

               (3)Regionalni upravljački odbor dužan je na svojem sastanku u svibnju 2021. donijeti odluke o nadoknadi troškova osoba izvan Stalnog tajništva Prometne zajednice pozvanih da sudjeluju na sastancima Prometne zajednice; nadoknadi troškova putovanja i preseljenja osoblju Stalnog tajništva Prometne zajednice nakon preuzimanja dužnosti i odlaska iz službe; doprinosu Prometne zajednice za zdravstveno osiguranje, osiguranje za slučaj nezaposlenosti te mirovinsko i invalidsko osiguranje za osoblje Stalnog tajništva Prometne zajednice. Ako se o tim pitanjima ne raspravi na tom sastanku, donošenje tih odluka bit će stavljeno na dnevni red idućeg sastanka.

               (4)Primjereno je utvrditi stajalište koje treba zauzeti u ime Unije u okviru Regionalnog upravljačkog odbora jer su takve odluke potrebne za dobro funkcioniranje Stalnog tajništva Prometne zajednice i bit će obvezujuće za Uniju,

               DONIJELO JE OVU ODLUKU:

               Članak 1.

               Stajalište koje treba zauzeti u ime Unije u Regionalnom upravljačkom odboru uspostavljenom na temelju Ugovora o osnivanju Prometne zajednice u pogledu donošenja odluka o nadoknadi troškova osoba izvan Stalnog tajništva Prometne zajednice pozvanih da sudjeluju na sastancima Prometne zajednice; nadoknadi troškova putovanja i preseljenja osoblju Stalnog tajništva Prometne zajednice nakon preuzimanja dužnosti i odlaska iz službe; i doprinosu Prometne zajednice za zdravstveno osiguranje, osiguranje za slučaj nezaposlenosti te mirovinsko i invalidsko osiguranje za osoblje Stalnog tajništva Prometne zajednice temelji se na odgovarajućim nacrtima odluka Regionalnog upravljačkog odbora koji su priloženi ovoj Odluci.

               Predstavnici Unije u Regionalnom upravljačkom odboru mogu dogovoriti manje izmjene tih nacrta odluka bez daljnje odluke Vijeća.

               Članak 2.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Odluka Vijeća (EU) 2019/392 od 4. ožujka 2019. o sklapanju, u ime Europske unije, Ugovora o osnivanju Prometne zajednice, SL L 71, 13.3.2019., str. 1.

                     (2)

                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, točke od 61. do 64.

                     (3)

                        Odluka Vijeća (EU) 2019/392 od 4. ožujka 2019. o sklapanju, u ime Europske unije, Ugovora o osnivanju Prometne zajednice, SL L 71, 13.3.2019., str. 1.

    ---documentbreak---

               EUROPSKA KOMISIJA
            Bruxelles, 12.4.2021.
            COM(2021) 180 final
            PRILOG

            Prijedlogu ODLUKE VIJEĆA
            o stajalištu koje treba zauzeti u ime Europske unije u Regionalnom upravljačkom odboru Prometne zajednice u pogledu određenih administrativnih i kadrovskih pitanja Prometne zajednice

               NACRT

               ODLUKE br. 2021/
                  REGIONALNOG UPRAVLJAČKOG ODBORA PROMETNE ZAJEDNICE

               od …

               o donošenju pravila o nadoknadi troškova osoba izvan Stalnog tajništva Prometne zajednice pozvanih da sudjeluju na sastancima Prometne zajednice

               REGIONALNI UPRAVLJAČKI ODBOR PROMETNE ZAJEDNICE,

               uzimajući u obzir Ugovor o osnivanju Prometne zajednice, a posebno njegov članak 35.,

               ODLUČIO JE:

               Jedini članak

               Pravila o nadoknadi troškova osoba izvan Stalnog tajništva Prometne zajednice pozvanih da sudjeluju na sastancima Prometne zajednice utvrđena su u Prilogu.

                  Za Regionalni upravljački odbor

                  Predsjednik

               PRILOG
                  Pravila o nadoknadi troškova osoba izvan Stalnog tajništva Prometne zajednice pozvanih da sudjeluju na sastancima Prometne zajednice

               1.Područje primjene

               1.1.Ova se pravila odnose na sudionike koji su pozvani na sljedeće sastanke Prometne zajednice:

               (a)Vijeće ministara, Regionalni upravljački odbor, tehnički odbori, Socijalni forum;

               (b)Odbor za proračun;

               (c)radne skupine, koordinacijske skupine i druga radna tijela osnovana odlukama ili zaključcima Vijeća ministara, Regionalnog upravljačkog odbora;

               (d)konferencije, sastanci, radionice i drugi forumi koje organizira Stalno tajništvo Prometne zajednice na temu programa rada Prometne zajednice;

               (e)različiti sastanci koji se organiziraju u okviru provedbe Ugovora o Prometnoj zajednici (rasprave na visokoj razini, radionice itd.);

               (f)postupci odabira za radna mjesta koja objavljuje Prometna zajednica (članovi komisije za odabir); ili

               (g)postupci odabira za radna mjesta koja objavljuje Prometna zajednica (kandidati).

               1.2.U načelu samo jedan predstavnik po korisniku (ministarstvo, regulatorno tijelo, agencija, subjekt itd.) ostvaruje pravo na nadoknadu troškova. Direktor Stalnog tajništva Prometne zajednice („Stalno tajništvo”) može s pomoću obrazložene odluke odstupiti od tog pravila u slučaju zajedničkih sastanaka nekoliko odbora ili radnih skupina.

               1.3.Nadoknađuju se samo troškovi putovanja i smještaja. Dnevnice se ne isplaćuju.

               2.Putni troškovi

               2.1.Svi pozvani sudionici ostvaruju pravo na nadoknadu troškova putovanja od mjesta navedenog u njihovoj pozivnici (poslovna ili kućna adresa) do mjesta održavanja sastanka, i to najprikladnijim prijevoznim sredstvom s obzirom na udaljenost. To je u pravilu putovanje vlakom u drugom razredu za putovanja kraća od 400 km (u jednom smjeru, na temelju službene udaljenosti željeznicom) i putovanje zrakoplovom u ekonomskoj klasi za udaljenosti od 400 km i veće.

               2.2.Direktor Stalnog tajništva pokušava osigurati da se sastanci organiziraju na način koji sudionicima omogućuje da putuju po najpovoljnijim cijenama.

               2.3.Putni troškovi nadoknađuju se samo po predočenju izvornih popratnih dokumenata.

               2.4.Ako nije dostupan prijevoz zrakoplovom ili vlakom ili ako nije troškovno učinkovit, odobrava se putovanje autobusom ili automobilom.

               2.5.Troškovi putovanja privatnim vozilom nadoknađuju se u iznosu od 0,22 EUR po kilometru.

               2.6.Troškovi prijevoza taksijem nadoknađuju se samo ako nije dostupan lokalni prijevoz.

               2.7.Putni troškovi nadoknađuju se u iznosu do 700 EUR.

               3.Smještaj

               3.1.Pozvani sudionici koji moraju provesti jednu ili više noći na mjestu održavanja sastanka zato što termini sastanaka nisu usklađeni s voznim redom zrakoplova ili vlakova ostvaruju pravo na nadoknadu troškova smještaja u iznosu do 120 EUR po noćenju. Broj noćenja ne smije prelaziti broj dana provedenih na sastancima + 1.

               3.2.U iznimnim slučajevima i uz prethodno odobrenje direktora Stalnog tajništva mogu se nadoknaditi troškovi još jednog noćenja, ako bi produljenje boravka pozvanom sudioniku omogućilo da ostvari smanjenje troška prijevoza koji premašuje trošak dodatnog noćenja.

               3.3.Nadoknađuju se samo troškovi smještaja. Ne nadoknađuju se drugi troškovi povezani s boravkom u hotelu (internet, telefon, fotokopiranje, minibar, doručak koji nije uključen u cijenu itd.).

               4.Plaćanje karata i smještaja

               4.1.Pozvani sudionici, kako su definirani u članku 1. stavku 1. točkama od (a) do (e), u načelu sami moraju rezervirati karte i smještaj. Rezervacije se moraju izvršiti što prije kako bi se mogle ostvariti najpovoljnije cijene. Plaćanje troškova unaprijed, uključujući rezervacije putovanja i/ili smještaja koje vrši Stalno tajništvo Prometne zajednice, ograničeno je na iznimne slučajeve i podliježe odredbama članka 6.

               4.2.Organizaciju putovanja i smještaja za sudionike definirane u članku 1. stavku 1. točkama (f) i (g) vrši Stalno tajništvo.

               5.Postupak nadoknade troškova

               5.1.Zahtjev za nadoknadu putnih troškova podnosi se Stalnom tajništvu u elektroničkom obliku najkasnije 15 kalendarskih dana nakon datuma predmetnog sastanka.

               5.2.Upotrebljava se obrazac iz Dodatka 1. Zahtjev je potrebno potkrijepiti dokumentima kojima se dokazuju nastali troškovi, točnije kartama (uključujući karte za javni prijevoz) i računima ili, u slučaju internetske rezervacije, ispisanim elektroničkim rezervacijama i ukrcajnim propusnicama za polazno putovanje. Predočena dokumentacija mora sadržavati razred u kojem se putovalo, vrijeme putovanja i plaćeni iznos. Troškovi se neće nadoknaditi ako se ne dostave svi računi.

               5.3.Sva povezana prepiska o pitanjima koja se odnose na nadoknadu troškova šalje se u pisanom obliku na finance@transport-community.org.

               5.4.Nadoknada troškova vrši se isključivo bankovnim prijenosom.

               5.5.Nadoknada troškova vrši se u EUR na navedeni bankovni račun ustanove ili organizacije koja imenuje sudionika sastanka. Primjenjuje se tečaj koji vrijedi na datum sastanka.

               5.6.Nadoknade troškova mogu se izvršiti na privatni bankovni račun pozvanog sudionika samo na pisani zahtjev ustanove ili organizacije koja ga je imenovala.

               5.7.Podaci o bankovnom računu koji se dostavljaju moraju sadržavati sljedeće: ime korisnika (vlasnik računa), adresu vlasnika računa, ime banke, broj bankovnog računa (IBAN), SWIFT (BIC) oznaku.

               6.Plaćanje troškova putovanja i smještaja unaprijed

               6.1.Direktor Stalnog tajništva može odlučiti, na temelju pisanog zahtjeva koji mu pošalju ustanova ili organizacija koja imenuje sudionika, može li se unaprijed izvršiti plaćanje troškova putovanja i smještaja za sudionike definirane u članku 1. stavku 1. točkama od (a) do (e).

               6.2.Zahtjev za plaćanje unaprijed podnosi se Stalnom tajništvu u pisanom obliku na e-adresu finance@transport-community.org najmanje 21 kalendarski dan prije datuma sastanka. Upotrebljava se obrazac iz Dodatka 2. Zakašnjelo podnošenje tog zahtjeva može biti opravdanje za njegovo odbijanje.

               6.3.Nakon što odobri zahtjev i u skladu s nacrtom dnevnog reda sastanka, Stalno tajništvo rezervira putovanje i smještaj za predmetnog sudionika. Stalno tajništvo pozvanom sudioniku e-poštom šalje potvrde o rezervaciji karte i smještaja.

               6.4.Pri podnošenju zahtjeva za plaćanje putnih troškova unaprijed sudionik se obvezuje na prisustvovanje predmetnom sastanku.

               6.5.Ako pozvani sudionik ne može prisustvovati sastanku zbog razloga koji se ne mogu izravno pripisati Prometnoj zajednici, ustanova ili organizacija koja ga je imenovala Stalnom tajništvu nadoknađuje troškove povezane s organizacijom putovanja (npr. troškovi rezerviranih karata koji uključuju naknade za otkazivanje itd.).

               7.Administrativne i završne odredbe

               7.1.Direktor Stalnog tajništva odgovoran je za pravilnu provedbu ovih Pravila.

               7.2.Stalno tajništvo pet godina čuva evidenciju, dokumente i dokaze povezane s nadoknadom troškova, uključujući dokumente koji se odnose na iznimno postupanje.

               7.3.Ova se Pravila nakon donošenja objavljuju na internetskim stranicama Prometne zajednice.

               DODATAK 1. – ZAHTJEV ZA NADOKNADU PUTNIH TROŠKOVA

                        1. POJEDINOSTI O SASTANKU

                        Opis sastanka:

                        Mjesto:

                        Datum:
                              Broj dana:

                        2. SUDIONIK

                        PREZIME:
                              IME:

                        USTANOVA/ORGANIZACIJA:
                              RADNO MJESTO:

                        DRŽAVA:

                        E-ADRESA:
                              TEL.:

                        3. BANKOVNI PODACI – navedite puni IBAN i SWIFT/BIC oznaku

                        IME I ADRESA VLASNIKA RAČUNA (USTANOVA): (u ovom polju navedite ime vlasnika/korisnika bankovnog računa)

                        IME BANKE

                        Broj računa

                        SWIFT (BIC) oznaka

                        IBAN

                        4. SMJEŠTAJ

                        Od:

                        Do:

                        DATUMI BORAVKA

                        Ukupan broj noćenja u hotelu (po maks. cijeni od 120 EUR po noćenju)

                        Priložiti presliku hotelskog računa

                        5. PUTNI TROŠKOVI

                                 Zrakoplov, vlak, međugradski autobus, lokalni prijevoz itd.

                                 OD

                                 DO

                                 RAZRED

                                 IZNOS

                                 VALUTA

                                 U EUR

                                 Plan puta

                        Po potrebi nastaviti na zasebnom listu papira. Priložiti presliku dostupnih računa, uključujući ukrcajne propusnice za zrakoplov ili željezničke/autobusne karte

                                 AUTOMOBIL

                                 Od:

                                 Do:

                                 Do: (Povratak)

                                 Priložen dokaz o udaljenosti (preslika rute iz aplikacija Google Maps,

                                 ViaMichelin.com ili Rome2Rio.com, koja se dostavlja u PDF ili JPG formatu)

                                 KM u oba smjera:

                                 Ukupno u EUR:

                                 TAKSI (ako nije bio dostupan lokalni prijevoz) – obvezno priložiti račune; potrebno dodatno obrazloženje

                                 Iznos

                                 Valuta

                                 U EUR

                        UKUPAN TRAŽENI IZNOS u EUR:

                        Druge napomene:

                        Potvrđujem da se u ovom zahtjevu za nadoknadu putnih troškova navode točni putni troškovi nastali tijekom mojeg putovanja. Nisam i neću primiti nadoknadu tih troškova iz bilo kojeg drugog izvora niti sam naveo/navela bilo koje troškove koji su izravno plaćeni ili će biti plaćeni iz drugog izvora.

                        Datum: POTPIS SUDIONIKA:

               DODATAK 2. – ZAHTJEV ZA PLAĆANJE PUTNIH TROŠKOVA UNAPRIJED

                        1.Podaci o putniku – popunite SVA polja označena zvjezdicom (*)

                        Prezime*:

                        Ime*:

                        Ime organizacije/ustanove*:

                        Funkcija:

                        Broj putovnice* (za potrebe rezervacije):

                        Kontaktni broj telefona:

                        E-adresa:

                        Ime i vrijeme sastanka:

                        Datumi sastanka:

                        Od:

                        Do:

                        Plan putovanja:

                        Polazak iz:

                        Dolazak u:

                        2.Zahtjev za rezervaciju – označite odgovarajuće polje

                        PUTOVANJE  SMJEŠTAJ

                        VAŽNE NAPOMENE ZA SUDIONIKE:

                        •Ovaj obrazac služi kao osnova za organizaciju putovanja koju u ime putnika vrši Stalno tajništvo Prometne zajednice. Osoba koja je putniku izravno nadređena mora ga unaprijed odobriti i dostaviti u skeniranom obliku na e-adresu Stalnog tajništva: finance@transport-community.org.

                        •Putnik je jedini odgovoran za točnost dostavljenih pojedinosti i snosi punu odgovornost za nepotpune ili netočne podatke koji bi mogli rezultirati otkazivanjem putovanja, nemogućnošću putovanja, promjenom podataka o rezervaciji i/ili dodatnim povezanim troškovima.

                        •Dodatni se troškovi (upotreba hotelskog minibara, troškovi parkiranja, dodatna noćenja itd.) ne nadoknađuju.

                        •Putnik je dužan čuvati sve ukrcajne propusnice/putne karte kao dokaz putovanja, a nakon povratka mora poslati njihove skenirane preslike na prethodno navedenu e-adresu.

                        •Stalno tajništvo organizira putovanje u okviru ponuda za putovanje i smještaj koje su dostupne na tržištu i koje odgovaraju ograničenjima i cijenama iz Pravila o nadoknadi troškova.

                        •Niže potpisani/potpisana potvrđuje da je svjestan/svjesna odredbe o povratu utvrđene u primjenjivim Pravilima Prometne zajednice o nadoknadi troškova, točnije u članku 6. stavku 5.: Ako pozvani sudionik ne može prisustvovati sastanku zbog razloga koji se ne mogu izravno pripisati Prometnoj zajednici, ustanova ili organizacija koja ga je imenovala Stalnom tajništvu nadoknađuje troškove povezane s organizacijom putovanja (npr. troškovi rezerviranih karata koji uključuju naknade za otkazivanje itd.).

                        Potpis podnositelja zahtjeva: _____________

                        Datum: _______

                        Odobrenje voditelja ustanove/organizacije koja imenuje sudionika: ___________ Datum: ______

                        3.ZA INTERNU UPOTREBU STALNOG TAJNIŠTVA PROMETNE ZAJEDNICE

                        Procijenjeni troškovi (u EUR)

                         Raspoloživi proračun

                        Zrakoplovna karta/željeznička karta/automobil

                        DA  NE

                        Financijski i računovodstveni službenik:

                        Smještaj

                        Procjena UKUPNIH troškova:

                         ODOBRENJE DIREKTORA:

                         Odobreno  Nije odobreno

                        Proračunska obveza br.:

               NACRT

               ODLUKE br. 2021/
                  REGIONALNOG UPRAVLJAČKOG ODBORA PROMETNE ZAJEDNICE

               od …

               o donošenju pravila o nadoknadi troškova putovanja i preseljenja osoblju Stalnog tajništva Prometne zajednice nakon preuzimanja dužnosti i odlaska iz službe

               REGIONALNI UPRAVLJAČKI ODBOR PROMETNE ZAJEDNICE,

               uzimajući u obzir Ugovor o osnivanju Prometne zajednice, a posebno njegove članke 30. i 35.,

               ODLUČIO JE:

               Jedini članak

               Pravila o nadoknadi troškova putovanja i preseljenja osoblju Stalnog tajništva Prometne zajednice nakon preuzimanja dužnosti i odlaska iz službe utvrđena su u Prilogu.

                  Za Regionalni upravljački odbor

                  Predsjednik

               Prilog

               Pravila o nadoknadi troškova putovanja i preseljenja osoblju Stalnog tajništva Prometne zajednice nakon preuzimanja dužnosti i odlaska iz službe

               1.Područje primjene

               1.1.Ova se pravila primjenjuju na:

               (a)nadoknadu putnih troškova osoblju Stalnog tajništva Prometne zajednice koje podliježe Pravilniku o osoblju Prometne zajednice („osoblje”), njihovim supružnicima i uzdržavanoj djeci u dobi od 2 do 18 godina, ako žive u istom kućanstvu, nakon preuzimanja dužnosti i odlaska iz službe;

               (b)nadoknadu troškova selidbe i skladištenja koje to osoblje snosi, nakon preuzimanja dužnosti i odlaska iz službe;

               (c)plaćanje naknade za nastanjenje osoblju nakon preuzimanja dužnosti.

               2.Putni troškovi

               2.1.Putni troškovi nadoknađuju se nakon:

               (a)preuzimanja dužnosti: od mjesta zapošljavanja do mjesta rada;

               (b)odlaska iz službe, od mjesta rada do matičnog mjesta, pod uvjetom da to uključuje promjenu glavnog mjesta stanovanja i dogodi se unutar tri godine od datuma odlaska iz službe.

               2.2.To u pravilu podrazumijeva putovanje vlakom u drugom razredu za putovanja kraća od 400 km (u jednom smjeru, na temelju službene udaljenosti željeznicom) i putovanje zrakoplovom u ekonomskoj klasi za udaljenosti od 400 km i veće.

               2.3.Mogu se nadoknaditi troškovi dodatne prtljage do 10 kg za svakog prihvatljivog putnika.

               2.4.Putni troškovi nadoknađuju se samo po predočenju izvornih popratnih dokumenata.

               2.5.Ako nije dostupan prijevoz zrakoplovom ili vlakom ili ako nije troškovno učinkovit, odobrava se putovanje autobusom ili automobilom.

               2.6.Troškovi putovanja privatnim vozilom nadoknađuju se u iznosu od 0,22 EUR po kilometru.

               2.7.Ne nadoknađuju se troškovi taksija.

               3.Troškovi selidbe

               3.1.Nadoknađuju se troškovi nastali tijekom selidbe pokućstva i osobnih predmeta, što uključuje troškove osiguranja od uobičajenih rizika (posebno loma, krađe, požara), uz prethodno odobrenje direktora Stalnog tajništva Prometne zajednice nakon:

               (a)preuzimanja dužnosti, ne više od godinu dana nakon kraja probnog roka: za selidbu iz mjesta uobičajenog boravišta u mjesto rada. Ne nadoknađuju se troškovi koji nastaju prije nego što član osoblja stupi u službu;

               (b)odlaska iz službe, za selidbu iz mjesta rada u matično mjesto ili mjesto koje se nalazi na istoj ili kraćoj udaljenosti.

               3.2.Troškovi koji se nadoknađuju odnose se na paušalnu naknadu za selidbu ili stvarno nastale troškove.

               3.3.Stvarno nastali troškovi, uključujući troškove skladištenja u razdoblju od najviše 60 dana i osiguranje od uobičajenih rizika, nadoknađuju se unutar sljedećih ograničenja:

               (a)8 000 kg ili 40 m3 za prihvatljive članove osoblja koji na mjesto obavljanja dužnosti putuju u pratnji barem jednog člana svoje obitelji ili im se taj član obitelji ondje pridružuje, a troškove tog putovanja snosi Stalno tajništvo Prometne zajednice;

               (b)4 000 kg ili 30 m3 za prihvatljive članove osoblja koji ne putuju u pratnji člana svoje obitelji, a troškove tog putovanja snosi Stalno tajništvo Prometne zajednice;

               (c)gornja granica za nadoknadu stvarno nastalih troškova selidbe iznosi 6 000 EUR.

               3.4.Prijevoz se obavlja kopnom, morem ili najekonomičnijim prijevoznim sredstvom o kojem je odlučio direktor Stalnog tajništva Prometne zajednice, uzimajući pritom u obzir troškove povezane s pakiranjem, slaganjem u sanduke, prijevozom, raspakiravanjem, vađenjem iz sanduka i carinama, ako im teret podliježe.

               3.5.Osoblje Stalnom tajništvu Prometne zajednice na odobrenje mora dostaviti ponude barem triju poduzeća za selidbe.

               3.6.Paušalna naknada za selidbu iznosi 30 % osnovne plaće člana osoblja, a gornja granica 1 500 EUR.

               4.Naknada za nastanjenje

               4.1.Osoblje koje ne putuje u pratnji člana svoje obitelji, a troškove tog putovanja snosi Stalno tajništvo, nakon imenovanja ostvaruje pravo na naknadu za nastanjenje koja odgovara iznosu jedne mjesečne plaće.

               4.2.Osoblje koje na mjesto obavljanja dužnosti putuje u pratnji barem jednog člana svoje obitelji ili mu se taj član obitelji ondje pridružuje, a troškove tog putovanja snosi Stalno tajništvo, nakon imenovanja ostvaruje pravo na naknadu za nastanjenje koja odgovara iznosu dviju mjesečnih plaća koji mu Stalno tajništvo Prometne zajednice isplaćuje odjednom.

               5.Administrativne i završne odredbe

               5.1.Članovi osoblja moraju obavijestiti Stalno tajništvo Prometne zajednice ako njihove troškove putovanja ili selidbe, a prema potrebi i troškove članova njihove obitelji, djelomično ili potpuno pokriva treća strana (npr. državna tijela, subjekt koji je izdao poziv, poslodavac supružnika, drugi poslodavac itd.), a u tom slučaju Stalno tajništvo Prometne zajednice nadoknađuje ili pokriva samo dio troškova koji ne pokriva treća strana.

               5.2.Direktor Stalnog tajništva Prometne zajednice odgovoran je za pravilnu provedbu ovih pravila.

               5.3.Stalno tajništvo Prometne zajednice pet godina čuva evidenciju, dokumente i dokaze povezane s nadoknadom troškova selidbe i putovanja te isplatom naknada za nastanjenje.

               5.4.Ova se pravila primjenjuju od sljedećeg dana od dana njihova donošenja u Regionalnom upravljačkom odboru.

               5.5.Osoblje koje je preuzelo dužnosti prije donošenja ovih pravila ostvaruje pravo na nadoknadu troškova putovanja i selidbe te na isplatu naknade za nastanjenje u skladu s ovim pravilima nakon predočenja popratne dokumentacije o stvarno nastalim troškovima koji ne premašuju utvrđene gornje granice.

               5.6.Ovisno o kretanjima cijena, direktor Stalnog tajništva Prometne zajednice može Regionalnom upravljačkom odboru predložiti preispitivanje važećih pravila.

               5.7.Ova se pravila nakon donošenja objavljuju na internetskim stranicama Prometne zajednice.

               NACRT

               ODLUKE br. 2021/
                  REGIONALNOG UPRAVLJAČKOG ODBORA PROMETNE ZAJEDNICE

               od …

               o donošenju pravila o doprinosu Prometne zajednice za zdravstveno osiguranje, osiguranje za slučaj nezaposlenosti te mirovinsko i invalidsko osiguranje za osoblje Stalnog tajništva Prometne zajednice

               REGIONALNI UPRAVLJAČKI ODBOR PROMETNE ZAJEDNICE,

               uzimajući u obzir Ugovor o osnivanju Prometne zajednice, a posebno njegove članke 30. i 35.,

               ODLUČIO JE:

               Jedini članak

               Pravila o doprinosu Prometne zajednice za zdravstveno osiguranje, osiguranje za slučaj nezaposlenosti te mirovinsko i invalidsko osiguranje za osoblje Stalnog tajništva Prometne zajednice utvrđena su u Prilogu.

                  Za Regionalni upravljački odbor

                  Predsjednik

               Prilog

               Pravila o doprinosu Prometne zajednice za zdravstveno osiguranje, osiguranje za slučaj nezaposlenosti te mirovinsko i invalidsko osiguranje za osoblje Stalnog tajništva Prometne zajednice

               1.Područje primjene

               1.1.Ova se pravila primjenjuju na osoblje Stalnog tajništva Prometne zajednice koje podliježe Pravilniku o osoblju Prometne zajednice („osoblje”).

               1.2.U skladu s člankom 12. točkom (b) Pravilnika o osoblju Prometne zajednice, ovim se pravilima utvrđuje doprinos Prometne zajednice za zdravstveno osiguranje, osiguranje za slučaj nezaposlenosti te mirovinsko i invalidsko osiguranje za osoblje.

               2.Zdravstveno osiguranje

               2.1.Osoblje prvog dana obavljanja dužnosti mora ugovoriti odgovarajuće zdravstveno osiguranje. Osoblje u roku od mjesec dana od datuma imenovanja dostavlja Prometnoj zajednici pisanu obavijest o svojem zdravstvenom osiguranju.

               2.2.Doprinos Prometne zajednice za zdravstveno osiguranje osoblja iznosi 7,8 %, a izračunava se na temelju prosječne osnovne plaće koju je Stalno tajništvo Prometne zajednice isplatilo prethodnog mjeseca.

               3.Mirovinsko osiguranje

               3.1.Osoblje prvog dana obavljanja dužnosti mora ugovoriti odgovarajuće mirovinsko osiguranje. Osoblje u roku od mjesec dana od datuma imenovanja dostavlja Prometnoj zajednici pisanu obavijest o svojem mirovinskom osiguranju.

               3.2.Doprinos Prometne zajednice za mirovinsko osiguranje člana osoblja iznosi 5 % njegove osnovne plaće.

               4.Invalidsko i životno osiguranje

               4.1.Stalno tajništvo Prometne zajednice osigurava osoblje za slučaj ozljede, nesreće, profesionalne bolesti, smrti ili invaliditeta koje se mogu pripisati izvršavanju službenih dužnosti.

               5.Osiguranje za slučaj nezaposlenosti

               5.1.Osoblje o vlastitu trošku mora ugovoriti odgovarajuće osiguranje za slučaj nezaposlenosti.

               6.Završne odredbe

               6.1.Direktor Stalnog tajništva Prometne zajednice odgovoran je za pravilnu provedbu ovih pravila.

               6.2.Ova se pravila primjenjuju od [prvog dana kalendarskog mjeseca koji slijedi nakon njihova donošenja].

               6.3.Ovisno o kretanjima cijena, direktor Stalnog tajništva Prometne zajednice može Regionalnom upravljačkom odboru predložiti preispitivanje važećih pravila.

               6.4.Ova se pravila nakon donošenja objavljuju na internetskim stranicama Prometne zajednice.


               EUROPSKA KOMISIJA
            Bruxelles, 5.8.2021.
            COM(2021) 450 final
            2021/0254(NLE)
            Prijedlog
            ODLUKE VIJEĆA
            o stajalištu koje treba zauzeti u ime Europske unije u okviru Međunarodnog vijeća za žitarice u vezi s izmjenom definicije „žitarica” ili „žitarice” u Konvenciji o trgovini žitaricama iz 1995.

               OBRAZLOŽENJE

               1.Predmet prijedloga

               Ovaj se prijedlog odnosi na odluku kojom se utvrđuje stajalište koje treba zauzeti u ime Unije u okviru Međunarodnog vijeća za žitarice u vezi s predviđenim dodavanjem mahunarki u definiciju „žitarica” ili „žitarice” u Konvenciji o trgovini žitaricama iz 1995.

               2.Kontekst prijedloga

               2.1.Konvencija o trgovini žitaricama iz 1995.

               Cilj je Konvencije o trgovini žitaricama iz 1995. (dalje u tekstu „Konvencija”) unaprijediti međunarodnu suradnju u svim aspektima trgovine žitaricama, promicati širenje međunarodne trgovine žitaricama i osigurati najveću moguću slobodu tih trgovinskih tokova. Osim toga, Konvencija bi trebala i u najvećoj mogućoj mjeri pridonijeti stabilnosti međunarodnih tržišta žitarica u interesu svih članica, poboljšati sigurnost opskrbe hranom u svijetu te djelovati kao forum za razmjenu informacija i rasprave o problemima članica povezanima s trgovinom žitaricama.

               Konvencija je stupila na snagu 1. srpnja 1995.

               Europska unija stranka je Konvencije
                  1
               .

               2.2.Međunarodno vijeće za žitarice

               Međunarodno vijeće za žitarice („IGC”) međuvladina je organizacija koja nastoji ostvariti ciljeve utvrđene u članku 1. Konvencije. IGC je posebno usmjeren na:

               ·unapređenje međunarodne suradnje u svim aspektima trgovine žitaricama,

               ·promicanje širenja, otvorenosti i pravičnosti međunarodne trgovine žitaricama,

               ·doprinos stabilnosti međunarodnog tržišta žitarica, jačanje svjetske sigurnosti opskrbe hranom i doprinos razvoju zemalja čija gospodarstva ovise o komercijalnoj prodaji žitarica.

               Ti se ciljevi nastoje postići povećanjem transparentnosti tržišta putem razmjene informacija, analiza i savjetovanja o razvoju tržišta i politika.

               Međunarodno vijeće za žitarice ima 30 članica, među kojima su mnogi od najvećih svjetskih proizvođača i uvoznika žitarica. Uz Europsku uniju među njegovim su članicama Argentina, Australija, Kanada, Egipat, Indija, Japan, Rusija, Ukrajina, Ujedinjena Kraljevina i Sjedinjene Američke Države. Međutim, Kina i Brazil nisu članice IGC-a.

               Članice IGC-a, kojih je 30, imaju ukupno 2 000 glasova.

               Kad je riječ o proračunskim postupcima (vidjeti članak 11. Konvencije), tj. utvrđivanju godišnjih financijskih doprinosa članica, Unija u 2020./2021.
                  2
                ima 371 glas.

               Za donošenje odluka, tj. za glasovanje (vidjeti članak 12. Konvencije), 1 000 glasova dijeli se na 11 članica izvoznica (uključujući Uniju s 244 glasa), a preostalih 1 000 glasova na 19 članica uvoznica. Treba naglasiti da IGC u načelu djeluje na temelju konsenzusa i da je glasovanje zapravo vrlo rijetko.

               Na sastancima Međunarodnog vijeća za žitarice Europsku uniju zastupa Europska komisija. Države članice mogu prisustvovati sastancima IGC-a, a posebno njegovim zasjedanjima.

               2.3.Predviđeni akt Međunarodnog vijeća za žitarice

               Međunarodno vijeće za žitarice 14. svibnja 2021. predložilo je uključivanje mahunarki u definiciju „žitarica” ili „žitarice” u članku 2. stavku 1. točki (e) Konvencije (dalje u tekstu „predviđeni akt”). Predlaže se da se odluka IGC-a donese dopisnim glasovanjem (tj. pisanim postupkom) s rokom 31. listopada 2021. Ako nijedna članica IGC-a ne pošalje pisani prigovor, mahunarke će biti dodane u definiciju „žitarica” ili „žitarice” u članku 2. stavku 1. točki (e) Konvencije s učinkom od 1. studenoga 2021.

               U skladu s prijedlogom „leća, suhi grašak, slanutak, suhi grah, druge mahunarke i njihovi proizvodi uključuju se u definiciju ‚žitarica’ ili ‚žitarice’ u članku 2. stavku 1. točki (e) Konvencije o trgovini žitaricama iz 1995.”.

               Svrha je predviđenog akta omogućiti Međunarodnom vijeću za žitarice da svoj redoviti rad iz članka 3. Konvencije proširi na mahunarke. Konkretno, redovita izvješća, razmjena informacija i posebne studije iz članka 3. Konvencije trebali bi od 1. studenoga 2021. uključivati mahunarke i njihove proizvode. Vlade članica trebale bi surađivati s Tajništvom IGC-a tako što će pružati relevantne informacije o tim mahunarkama i njihovim proizvodima.

               Iako u Konvenciji nisu utvrđena posebna pravila o dopisnom glasanju (ili o pisanom postupku), u članku 14. Konvencije o „odlukama IGC-a” nije propisano da se takve odluke moraju donijeti na sjednici IGC-a.

               3.Stajalište koje treba zauzeti u ime Unije

                  Konvenciju o trgovini žitaricama iz 1995. Europska unija sklopila je Odlukom Vijeća 96/88/EZ
                     3
                   na razdoblje do 30. lipnja 1998. i otad se ona redovito produljuje. Konvencija se svaki put produljuje za najviše dvije godine u skladu s njezinim člankom 33. Zadnji je put produljena odlukom Međunarodnog vijeća za žitarice 7. lipnja 2021. i na snazi je do 30. lipnja 2023.

                  U trenutku sklapanja Konvencije definicija „žitarica” ili „žitarice” u članku 2. stavku 1. točki (e) obuhvaćala je sljedeće proizvode: „ječam, kukuruz, proso, zob, raž, sirak, pšenoraž i pšenica i njihovi proizvodi”.

                  Zatim su 2008. članovi Međunarodnog vijeća za žitarice odlučili u definiciju „žitarica” ili „žitarice” uključiti i rižu i njezine proizvode s učinkom od 1. srpnja 2009. Nadalje, definicija „žitarica” ili „žitarice” dodatno je proširena s učinkom od 1. srpnja 2013. da bi obuhvatila i razna uljana sjemena, kao što su kopra, sjemenke pamuka, palmine jezgre, kikiriki, sjemenke uljane repice, soja, sjemenke suncokreta i njihovi proizvodi.

                  Europska unija uvijek je bila aktivna članica IGC-a i podržavala proširenje njegova rada na analizu tržišnih i trgovinskih kretanja mahunarki. To se dosad činilo na ad hoc osnovi, podložno odobrenju godišnjeg programa rada IGC-a.

               Svrha je ovog Prijedloga zatražiti od Vijeća da Komisiju ovlasti da u Međunarodnom vijeću za žitarice u ime Unije glasuje za dodavanje mahunarki u definiciju „žitarica” ili „žitarice” u članku 2. stavku 1. točki (e) Konvencije s učinkom od 1. studenoga 2021. Formalna odluka Međunarodnog vijeća za žitarice o prijedlogu donijet će se pisanim postupkom (dopisno glasovanje), a rok je 31. listopada 2021.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali postoji mogućnost da „presudno utječu na sadržaj propisa koje donese zakonodavac Unije”
                  4
               .

               4.1.2.Primjena na ovaj predmet

               Učinak predviđenog akta Međunarodnog vijeća za žitarice jest izmjena Konvencije proširenjem definicije „žitarica” ili „žitarice” u članku 2. stavku 1. točki (e) Konvencije, koja je međunarodni sporazum obvezujući za Uniju. Predviđeni akt stoga proizvodi pravne učinke.

               Predviđenim aktom ne dopunjuje se niti mijenja institucionalni okvir sporazuma.

               Stoga je postupovna pravna osnova za predloženu odluku članak 218. stavak 9. UFEU-a.

               4.2.Materijalna pravna osnova

               4.2.1.Načela

               Materijalna pravna osnova za odluku na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Europske unije. Ako predviđeni akt ima dva cilja ili elementa te ako se može utvrditi da je jedan od ta dva cilja ili elementa glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, naime onoj koju zahtijeva glavni ili prevladavajući cilj ili element.

               4.2.2.Primjena na ovaj predmet

               Glavni cilj i sadržaj predviđenog akta odnose se na trgovinu poljoprivrednim proizvodima.

               Stoga je materijalna pravna osnova predložene odluke članak 207. stavak 3. prvi podstavak UFEU-a.

               4.3.Zaključak

               Pravna osnova predložene odluke trebao bi biti članak 207. stavak 3. prvi podstavak UFEU-a u vezi s člankom 218. stavkom 9. UFEU-a.

               5.Objava predviđenog akta

               Budući da će se aktom Međunarodnog vijeća za žitarice izmijeniti Konvencija tako što će se u definiciju „žitarica” ili „žitarice” u članku 2. stavku 1. točki (e) Konvencije dodati mahunarke, primjereno je odluku Vijeća nakon donošenja objaviti u Službenom listu Europske unije.

               2021/0254 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije u okviru Međunarodnog vijeća za žitarice u vezi s izmjenom definicije „žitarica” ili „žitarice” u Konvenciji o trgovini žitaricama iz 1995.

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. stavak 3. prvi podstavak u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Unija je Odlukom Vijeća 96/88/EZ sklopila Konvenciju o trgovini žitaricama iz 1995. (dalje u tekstu „Konvencija”)
                  5
               , koja je stupila na snagu 1. srpnja 1995. Konvencija je sklopljena na razdoblje od tri godine.

               (2)U članku 2. stavku 1. točki (e) Konvencije definira se značenje „žitarica” ili „žitarice” za potrebe Konvencije. Članovi Međunarodnog vijeća za žitarice mogu odlučiti izmijeniti tu definiciju u skladu s člankom 32. Konvencije.

               (3)Tajništvo Međunarodnog vijeća za žitarice 14. svibnja 2021. predložilo je dodavanje mahunarki u definiciju „žitarica” ili „žitarice” u članku 2. stavku 1. točki (e) Konvencije s učinkom od 1. studenoga 2021. U skladu s prijedlogom „leća, suhi grašak, slanutak, suhi grah, druge mahunarke i njihovi proizvodi uključuju se u definiciju ‚žitarica’ ili ‚žitarice’ u članku 2. stavku 1. točki (e) Konvencije o trgovini žitaricama iz 1995.”
                  6
               .

               (4)Primjereno je utvrditi stajalište koje treba zauzeti u ime Unije u okviru Međunarodnog vijeća za žitarice u pogledu izmjene definicije „žitarica” ili „žitarice” u članku 2. stavku 1. točki (e) Konvencije jer je proširenje opsega proizvoda Međunarodnog vijeća za žitarice dodavanjem mahunarki u definiciju „žitarica” ili „žitarice” u interesu Unije,

               DONIJELO JE OVU ODLUKU:

               Članak 1.

               Stajalište koje treba zauzeti u ime Unije u okviru Međunarodnog vijeća za žitarice jest da se glasuje za izmjenu članka 2. stavka 1. točke (e) Konvencije o trgovini žitaricama dodavanjem mahunarki u definiciju „žitarica” ili „žitarice””, u skladu s prijedlogom koji je 14. svibnja 2021. podnijelo Tajništvo Međunarodnog vijeća za žitarice.

               Članak 2.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        SL L 21, 27.1.1996., str. 47.

                     (2)

                        Međunarodno vijeće za žitarice posluje na osnovi fiskalne godine koja traje od 1. srpnja do 30. lipnja.

                     (3)

                        SL L 21, 27.1.1996., str. 47.

                     (4)

                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, t. 63. i 64.

                     (5)

                        Odluka Vijeća 96/88/EZ od 19. prosinca 1995. o odobravanju od strane Europske zajednice Konvencije o trgovini žitaricama i Konvencije o pomoći u hrani, koje čine Međunarodni sporazum o žitaricama iz 1995. (SL L 21, 27.1.1996., str. 47.).

                     (6)

                        Međunarodno vijeće za žitarice, GC53/3 od 14. svibnja 2021., Prilog 1.


               EUROPSKA KOMISIJA
            Bruxelles, 1.9.2021.
            COM(2021) 499 final
            2021/0282(NLE)
            Prijedlog
            ODLUKE VIJEĆA
            o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Protokola 31. uz Sporazum o EGP-u o suradnji u posebnim područjima izvan četiriju sloboda (program LIFE)
            (Tekst značajan za EGP)

               OBRAZLOŽENJE

               1.Predmet prijedloga

               Ovaj se prijedlog odnosi na odluku kojom se utvrđuje stajalište koje treba zauzeti u ime Unije u okviru Zajedničkog odbora EGP-a u vezi s predviđenim donošenjem odluke Zajedničkog odbora EGP-a u vezi s izmjenom Protokola 31. uz Sporazum o EGP-u o suradnji u posebnim područjima izvan četiriju sloboda

               2.Kontekst prijedloga

               2.1.Sporazum o EGP-u

               Sporazumom o Europskom gospodarskom prostoru („Sporazum o EGP-u”) jamče se jednaka prava i obveze na unutarnjem tržištu za građane i gospodarske subjekte u EGP-u. Njime se predviđa uvođenje zakonodavstva EU-a kojim su obuhvaćene četiri slobode u 30 država EGP-a, koje čine države članice EU-a, Norveška, Island i Lihtenštajn. Osim toga, Sporazum o EGP-u obuhvaća suradnju u drugim važnim područjima kao što su istraživanje i razvoj, obrazovanje, socijalna politika, okoliš, zaštita potrošača, turizam i kultura, zajednički poznatima kao „neizravne i horizontalne” politike. Sporazum je stupio na snagu 1. siječnja 1994. Europska unija zajedno sa svojim državama članicama stranka je Sporazuma.

               2.2.Zajednički odbor EGP-a

               Zajednički odbor EGP-a nadležan je za upravljanje Sporazumom o EGP-u. To je forum za razmjenu mišljenja povezanih s funkcioniranjem Sporazuma o EGP-u. Odluke donosi konsenzusom.  U skladu s Ugovorom iz Lisabona Europska služba za vanjsko djelovanje odgovorna je za koordinaciju pitanja EGP-a na strani EU-a.

               2.3.Predviđeni akt Zajedničkog odbora EGP-a

               Zajednički odbor EGP-a treba donijeti odluku Zajedničkog odbora EGP-a („predviđeni akt”) o izmjeni Protokola 31. uz Sporazum o EGP-u o suradnji u posebnim područjima izvan četiriju sloboda.

               Svrha je predviđenog akta proširiti suradnju ugovornih stranaka Sporazuma o EGP-u kako bi se uključilo sudjelovanje država EFTA-e koje su članice EGP-a u Programu za okoliš i djelovanje u području klime (LIFE). Uredba (EU) 2021/783 Europskog parlamenta i Vijeća od 29. travnja 2021. o uspostavi Programa za okoliš i djelovanje u području klime (LIFE) i stavljanju izvan snage Uredbe (EU) br. 1293/2013
                  1
                stoga se uključuje u Sporazum o EGP-u.

                  Budući da Lihtenštajn i Norveška nisu izrazili interes za sudjelovanje u programu LIFE, nacrt odluke Zajedničkog odbora EGP-a odnosi se stoga samo na Island.

               U skladu s proračunskom politikom EU-a u aktivnostima EU-a može se sudjelovati tek kad je plaćen odgovarajući financijski doprinos. Međutim, plaćanje se izvršava nakon što se donese ovaj nacrt odluke Vijeća te nakon što se državama EFTA-e koje su članice EGP-a dostavi poziv EU-a za sredstva koji raspisuje Europska komisija.

               Stoga, kako bi se premostilo razdoblje od 1. siječnja 2021. do primanja odgovarajućeg plaćanja, nacrt odluke Zajedničkog odbora EGP-a ujedno se primjenjuje retroaktivno od 1. siječnja 2021. Retroaktivnost ne utječe na prava i obveze predmetnih osoba te je u skladu s načelom opravdanih očekivanja.

               Predviđeni akt bit će obvezujući za stranke u skladu s člancima 103. i 104. Sporazuma o EGP-u.

               3.Stajalište koje treba zauzeti u ime Unije

               Komisija Vijeću na donošenje podnosi nacrt odluke Zajedničkog odbora EGP-a koji predstavlja stajalište Unije. Komisija se nada da će ga moći što prije iznijeti u Zajedničkom odboru EGP-a.

               Sadržaj i priroda nacrta priložene odluke Zajedničkog odbora EGP-a nadilaze puke tehničke prilagodbe u smislu Uredbe Vijeća br. 2894/94. Stoga Vijeće utvrđuje stajalište Unije.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali postoji mogućnost da „presudno utječu na sadržaj propisa koje donese zakonodavac Unije”
                  2
               .

               4.1.2.Primjena na ovaj predmet

               Zajednički odbor EGP-a tijelo je osnovano na temelju sporazuma, i to Sporazuma o EGP-u. Akt koji Zajednički odbor EGP-a treba donijeti akt je koji proizvodi pravne učinke. Predviđeni akt bit će obvezujući na temelju međunarodnog prava u skladu s člancima 103. i 104. Sporazuma o EGP-u.

               Predviđenim aktom ne dopunjuje se niti mijenja institucionalni okvir sporazuma. Stoga je postupovna pravna osnova za predloženu odluku članak 218. stavak 9. UFEU-a u vezi s člankom 1. stavkom 3. Uredbe Vijeća br. 2894/94 o rješenjima za provedbu Sporazuma o Europskom gospodarskom prostoru.

               4.2.Materijalna pravna osnova

               4.2.1.Načela

               Materijalna pravna osnova za odluku na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili elementa te ako se može utvrditi da je jedan od ta dva cilja ili elementa glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, naime onoj koju zahtijeva glavni ili prevladavajući cilj ili element.

               4.2.2.Primjena na ovaj predmet

               Materijalna pravna osnova predložene odluke odgovara materijalnoj pravnoj osnovi pravnog akta koji se njome uključuje u Sporazum o EGP-u. Program LIFE temelji se na glavi XX. „Okoliš” članku 192. stavku 1. UFEU-a. Stoga je materijalna pravna osnova predložene odluke članak 192. stavak 1. UFEU-a.

               4.3.Zaključak

               Pravna osnova za predloženu odluku trebao bi biti članak 192. stavak 1. UFEU-a u vezi s člankom 218. stavkom 9. UFEU-a i člankom 1. stavkom 3. Uredbe Vijeća br. 2894/94 o rješenjima za provedbu Sporazuma o Europskom gospodarskom prostoru.

               5.Utjecaj na proračun

                  Island financijski doprinosi proračunu Unije. Točan iznos utvrdit će se u skladu s odredbama Sporazuma o EGP-u čim se donese ovaj nacrt odluke Vijeća.

               6.Objava predviđenog akta

               Budući da će se aktom Zajedničkog odbora EGP-a izmijeniti Protokol 31. uz Sporazum o EGP-u o suradnji u posebnim područjima izvan četiriju sloboda, primjereno ga je nakon donošenja objaviti u Službenom listu Europske unije.

               2021/0282 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Protokola 31. uz Sporazum o EGP-u o suradnji u posebnim područjima izvan četiriju sloboda

                  (program LIFE)

               (Tekst značajan za EGP)

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno članak 192. stavak 1. UFEU-a, u vezi s njegovim člankom 218. stavkom 9.,

               uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru
                  3
               , a posebno njezin članak 1. stavak 3.,

               uzimajući u obzir prijedlog Europske komisije,

               budući da:

               (1)Sporazum o Europskom gospodarskom prostoru
                  4
                („Sporazum o EGP-u”) stupio je na snagu 1. siječnja 1994.

               (2)Na temelju članka 98. Sporazuma o EGP-u Zajednički odbor EGP-a može odlučiti izmijeniti, među ostalim, Protokol 31. uz Sporazum o EGP-u, koji sadržava odredbe o suradnji u posebnim područjima izvan četiriju sloboda.

               (3)Uredba (EU) 2021/783 Europskog parlamenta i Vijeća
                  5
                treba se uključiti u Sporazum o EGP-u.

               (4)Protokol 31. (o suradnji u posebnim područjima izvan četiriju sloboda) uz Sporazum o EGP-u trebalo bi stoga na odgovarajući način izmijeniti.

               (5)Stajalište Unije u Zajedničkom odboru EGP-a trebalo bi se stoga temeljiti na nacrtu odluke Zajedničkog odbora EGP-a utvrđenom u Prilogu ovoj Odluci,

               DONIJELO JE OVU ODLUKU:

               Članak 1.

               Stajalište koje u ime Unije treba zauzeti u okviru Zajedničkog odbora EGP-a o predloženoj izmjeni Protokola 31. (o suradnji u posebnim područjima izvan četiriju sloboda) uz Sporazum o EGP-u temelji se na nacrtu odluke Zajedničkog odbora EGP-a priloženom ovoj Odluci.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu,

                     Za Vijeće

                     Predsjednik

                     (1)

                        SL L 172, 17.5.2021., str. 53.

                     (2)

                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, t. 61.–64.

                     (3)

                        SL L 305, 30.11.1994., str. 6.–8.

                     (4)

                        SL L 1, 3.1.1994., str. 3.

                     (5)

                        Uredba (EU) 2021/783 Europskog parlamenta i Vijeća od 29. travnja 2021. o uspostavi Programa za okoliš i djelovanje u području klime (LIFE) i stavljanju izvan snage Uredbe (EU) br. 1293/2013, SL L 172, 17.5.2021., str. 53.

    ---documentbreak---

               EUROPSKA KOMISIJA
            Bruxelles, 1.9.2021.
            COM(2021) 499 final
            PRILOG

            Prijedlogu ODLUKE VIJEĆA
            o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Protokola 31. uz Sporazum o EGP-u o suradnji u posebnim područjima izvan četiriju sloboda(program LIFE)

               PRILOG

               ODLUKA ZAJEDNIČKOG ODBORA EGP-a

               br. […]

               оd […]

               o izmjeni Protokola 31. uz Sporazum o EGP-u o suradnji u posebnim područjima izvan četiriju sloboda

               ZAJEDNIČKI ODBOR EGP-a,

               uzimajući u obzir Sporazum o Europskom gospodarskom prostoru („Sporazum o EGP-u”), a posebno njegove članke 86. i 98.,

               budući da:

               (1)Primjereno je proširiti suradnju ugovornih stranaka Sporazuma o EGP-u kako bi se uključila Uredba (EU) 2021/783 Europskog parlamenta i Vijeća od 29. travnja 2021. o uspostavi Programa za okoliš i djelovanje u području klime (LIFE) i stavljanju izvan snage Uredbe (EU) br. 1293/2013
                  1
               .

               (2)Primjereno je da sudjelovanje država EFTA-e u aktivnostima iz Uredbe (EU) 2021/783 počne 1. siječnja 2021., neovisno o tome kada je ova Odluka donesena ili o tome je li se o ispunjenju ustavnih zahtjeva za ovu Odluku, ako postoje, obavijestilo nakon 10. srpnja 2021.

               (3)Subjekti s poslovnim nastanom u državama EFTA-e trebali bi imati pravo sudjelovati u aktivnostima započetima prije stupanja na snagu ove Odluke. Troškovi takvih aktivnosti čija provedba započne nakon 1. siječnja 2021. mogu se smatrati prihvatljivima pod istim uvjetima koji se primjenjuju na troškove subjekata s poslovnim nastanom u državama članicama EU-a pod uvjetom da ova Odluka stupi na snagu prije završetka predmetnog djelovanja.

               (4)Uvjeti za sudjelovanje država EFTA-e i njihovih institucija, poduzeća, organizacija i državljana u programima Europske unije utvrđeni su u Sporazumu o EGP-u, a posebno njegovu članku 81.

               (5)Protokol 31. uz Sporazum o EGP-u trebalo bi stoga na odgovarajući način izmijeniti kako bi se omogućila provedba te proširene suradnje od 1. siječnja 2021.,

               DONIO JE OVU ODLUKU:

               Članak 1.

               U članku 3. stavku 7. Protokola 31. uz Sporazum o EGP-u dodaje se sljedeća točka:

               „(f)akti Zajednice koji proizvode učinke od 1. siječnja 2021.:

               —32021 R 0783: Uredba (EU) 2021/783 Europskog parlamenta i Vijeća od 29. travnja 2021. o uspostavi Programa za okoliš i djelovanje u području klime (LIFE) i stavljanju izvan snage Uredbe (EU) br. 1293/2013 (SL L 172, 17.5.2021., str. 53.).

               Troškovi aktivnosti čija provedba započne nakon 1. siječnja 2021. mogu se smatrati prihvatljivima od početka djelovanja utvrđenog u predmetnom sporazumu o bespovratnim sredstvima ili odluci o bespovratnim sredstvima, u skladu s uvjetima koji su u njima utvrđeni, pod uvjetom da Odluka Zajedničkog odbora EGP-a br. XX/2021 od xx 2021. [ova Odluka] stupi na snagu prije završetka djelovanja.

               Lihtenštajn i Norveška izuzimaju se iz sudjelovanja i financijskog doprinosa tom programu.”

               Članak 2.

               Ova Odluka stupa na snagu dan nakon zadnje obavijesti u skladu s člankom 103. stavkom 1. Sporazuma o EGP-u
                  2*.

               Primjenjuje se od 1. siječnja 2021.

               Članak 3.

               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu […]

                  Za Zajednički odbor EGP-a

                  Predsjednik

                  […]

                  Tajnici

                  Zajedničkog odbora EGP-a

                  […]

                     (1)

                        SL L 172, 17.5.2021., str. 53.

                     (2)
                  *
                        [Ustavni zahtjevi nisu navedeni.] [Ustavni su zahtjevi navedeni.]


               EUROPSKA KOMISIJA
            Bruxelles, 2.9.2021.
            COM(2021) 533 final
            2021/0284(NLE)
            Prijedlog
            ODLUKE VIJEĆA
            o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Protokola 31. uz Sporazum o EGP-u o suradnji u posebnim područjima izvan četiriju sloboda (program „EU za zdravlje”)
            (Tekst značajan za EGP)

               OBRAZLOŽENJE

               1.Predmet prijedloga

               Ovaj se prijedlog odnosi na odluku kojom se utvrđuje stajalište koje treba zauzeti u ime Unije u okviru Zajedničkog odbora EGP-a u vezi s predviđenim donošenjem odluke Zajedničkog odbora EGP-a u vezi s izmjenom Protokola 31. uz Sporazum o EGP-u o suradnji u posebnim područjima izvan četiriju sloboda

               2.Kontekst prijedloga

               2.1.Sporazum o EGP-u

               Sporazumom o Europskom gospodarskom prostoru („Sporazum o EGP-u”) jamče se jednaka prava i obveze na unutarnjem tržištu za građane i gospodarske subjekte u EGP-u. Njime se predviđa uvođenje zakonodavstva EU-a kojim su obuhvaćene četiri slobode u 30 država EGP-a, koje čine države članice EU-a, Norveška, Island i Lihtenštajn. Osim toga, Sporazum o EGP-u obuhvaća suradnju u drugim važnim područjima kao što su istraživanje i razvoj, obrazovanje, socijalna politika, okoliš, zaštita potrošača, turizam i kultura, zajednički poznatima kao „neizravne i horizontalne” politike. Sporazum je stupio na snagu 1. siječnja 1994. Europska unija zajedno sa svojim državama članicama stranka je Sporazuma.

               2.2.Zajednički odbor EGP-a

               Zajednički odbor EGP-a nadležan je za upravljanje Sporazumom o EGP-u. To je forum za razmjenu mišljenja povezanih s funkcioniranjem Sporazuma o EGP-u. Odluke donosi konsenzusom.  U skladu s Ugovorom iz Lisabona Europska služba za vanjsko djelovanje odgovorna je za koordinaciju pitanja EGP-a na strani EU-a.

               2.3.Predviđeni akt Zajedničkog odbora EGP-a

               Zajednički odbor EGP-a treba donijeti odluku Zajedničkog odbora EGP-a („predviđeni akt”) o izmjeni Protokola 31. uz Sporazum o EGP-u o suradnji u posebnim područjima izvan četiriju sloboda.

               Svrha je predviđenog akta proširiti suradnju ugovornih stranaka Sporazuma o EGP-u kako bi se uključilo sudjelovanje država EFTA-e koje su članice EGP-a u Programu djelovanja Unije u području zdravlja (program „EU za zdravlje”) za razdoblje 2021.–2027. Uredba (EU) 2021/522 Europskog parlamenta i Vijeća od 24. ožujka 2021. o uspostavi Programa djelovanja Unije u području zdravlja (program „EU za zdravlje”) za razdoblje 2021.–2027. i stavljanju izvan snage Uredbe (EU) br. 282/2014
                  1
                stoga se uključuje u Sporazum o EGP-u.

                  Budući da Lihtenštajn nije izrazio interes za sudjelovanje u programu „EU za zdravlje”, nacrt odluke Zajedničkog odbora EGP-a odnosi se stoga samo na Norvešku i Island.

               U skladu s proračunskom politikom EU-a u aktivnostima EU-a može se sudjelovati tek kad je plaćen odgovarajući financijski doprinos. Međutim, plaćanje se izvršava nakon što se donese ovaj nacrt odluke Vijeća te nakon što se državama EFTA-e koje su članice EGP-a dostavi poziv EU-a za sredstva koji raspisuje Europska komisija.

               Stoga, kako bi se premostilo razdoblje od 1. siječnja 2021. do primanja odgovarajućeg plaćanja, nacrt odluke Zajedničkog odbora EGP-a ujedno se primjenjuje retroaktivno od 1. siječnja 2021. Retroaktivnost ne utječe na prava i obveze predmetnih osoba te je u skladu s načelom opravdanih očekivanja.

               Predviđeni akt bit će obvezujući za stranke u skladu s člancima 103. i 104. Sporazuma o EGP-u.

               3.Stajalište koje treba zauzeti u ime Unije

               Komisija Vijeću na donošenje podnosi nacrt odluke Zajedničkog odbora EGP-a koji predstavlja stajalište Unije. Komisija se nada da će ga moći što prije iznijeti u Zajedničkom odboru EGP-a.

               Sadržaj i priroda nacrta priložene odluke Zajedničkog odbora EGP-a nadilaze puke tehničke prilagodbe u smislu Uredbe Vijeća br. 2894/94. Stoga Vijeće utvrđuje stajalište Unije.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali postoji mogućnost da „presudno utječu na sadržaj propisa koje donese zakonodavac Unije”
                  2
               .

               4.1.2.Primjena na ovaj predmet

               Zajednički odbor EGP-a tijelo je osnovano na temelju sporazuma, i to Sporazuma o EGP-u. Akt koji Zajednički odbor EGP-a treba donijeti akt je koji proizvodi pravne učinke. Predviđeni akt bit će obvezujući na temelju međunarodnog prava u skladu s člancima 103. i 104. Sporazuma o EGP-u.

               Predviđenim aktom ne dopunjuje se niti mijenja institucionalni okvir sporazuma. Stoga je postupovna pravna osnova za predloženu odluku članak 218. stavak 9. UFEU-a u vezi s člankom 1. stavkom 3. Uredbe Vijeća br. 2894/94 o rješenjima za provedbu Sporazuma o Europskom gospodarskom prostoru.

               4.2.Materijalna pravna osnova

               4.2.1.Načela

               Materijalna pravna osnova za odluku na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili elementa te ako se može utvrditi da je jedan od ta dva cilja ili elementa glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, naime onoj koju zahtijeva glavni ili prevladavajući cilj ili element.

               4.2.2.Primjena na ovaj predmet

               Materijalna pravna osnova predložene odluke odgovara materijalnoj pravnoj osnovi pravnog akta koji se njome uključuje u Sporazum o EGP-u. Program „EU za zdravlje” temelji se na glavi XIV. „Javno zdravstvo” članku 168. stavku 5. UFEU-a. Stoga je materijalna pravna osnova predložene odluke članak 168. stavak 5. UFEU-a.

               4.3.Zaključak

               Pravna osnova za predloženu odluku trebao bi biti članak 168. stavak 5. UFEU-a u vezi s člankom 218. stavkom 9. UFEU-a i člankom 1. stavkom 3. Uredbe Vijeća br. 2894/94 o rješenjima za provedbu Sporazuma o Europskom gospodarskom prostoru.

               5.Utjecaj na proračun

                  Island i Norveška financijski doprinose proračunu Unije. Točan iznos utvrdit će se u skladu s odredbama Sporazuma o EGP-u čim se donese ovaj nacrt odluke Vijeća.

               6.Objava predviđenog akta

               Budući da će se aktom Zajedničkog odbora EGP-a izmijeniti Protokol 31. uz Sporazum o EGP-u o suradnji u posebnim područjima izvan četiriju sloboda, primjereno ga je nakon donošenja objaviti u Službenom listu Europske unije.

               2021/0284 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Protokola 31. uz Sporazum o EGP-u o suradnji u posebnim područjima izvan četiriju sloboda

                  (program „EU za zdravlje”)

               (Tekst značajan za EGP)

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 168. stavak 5., u vezi s njegovim člankom 218. stavkom 9.,

               uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru
                  3
               , a posebno njezin članak 1. stavak 3.,

               uzimajući u obzir prijedlog Europske komisije,

               budući da:

               (1)Sporazum o Europskom gospodarskom prostoru
                  4
                („Sporazum o EGP-u”) stupio je na snagu 1. siječnja 1994.

               (2)Na temelju članka 98. Sporazuma o EGP-u Zajednički odbor EGP-a može odlučiti izmijeniti, među ostalim, Protokol 31. uz Sporazum o EGP-u, koji sadržava odredbe o suradnji u posebnim područjima izvan četiriju sloboda.

               (3)Uredba (EU) 2021/522 Europskog parlamenta i Vijeća
                  5
                treba se uključiti u Sporazum o EGP-u.

               (4)Protokol 31. (o suradnji u posebnim područjima izvan četiriju sloboda) uz Sporazum o EGP-u trebalo bi stoga na odgovarajući način izmijeniti.

               (5)Stajalište Unije u Zajedničkom odboru EGP-a trebalo bi se stoga temeljiti na nacrtu odluke Zajedničkog odbora EGP-a utvrđenom u Prilogu ovoj Odluci,

               DONIJELO JE OVU ODLUKU:

               Članak 1.

               Stajalište koje u ime Unije treba zauzeti u okviru Zajedničkog odbora EGP-a o predloženoj izmjeni Protokola 31. (o suradnji u posebnim područjima izvan četiriju sloboda) uz Sporazum o EGP-u temelji se na nacrtu odluke Zajedničkog odbora EGP-a priloženom ovoj Odluci.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu,

                     Za Vijeće

                     Predsjednik

                     (1)

                        SL L 107, 26.3.2021., str. 1.

                     (2)

                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, t. 61.–64.

                     (3)

                        SL L 305, 30.11.1994., str. 6.–8.

                     (4)

                        SL L 1, 3.1.1994., str. 3.

                     (5)

                        Uredba (EU) 2021/522 Europskog parlamenta i Vijeća od 24. ožujka 2021. o uspostavi Programa djelovanja Unije u području zdravlja (program „EU za zdravlje”) za razdoblje 2021.–2027. i stavljanju izvan snage Uredbe (EU) br. 282/2014, SL L 107, 26.3.2021., str. 1.

    ---documentbreak---

               EUROPSKA KOMISIJA
            Bruxelles, 2.9.2021.
            COM(2021) 533 final
            PRILOG

            Prijedlogu ODLUKE VIJEĆA
            o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Protokola 31. uz Sporazum o EGP-u o suradnji u posebnim područjima izvan četiriju sloboda(program „EU za zdravlje”)

               PRILOG

               ODLUKA ZAJEDNIČKOG ODBORA EGP-a

               br. […]

               оd […]

               o izmjeni Protokola 31. uz Sporazum o EGP-u o suradnji u posebnim područjima izvan četiriju sloboda

               ZAJEDNIČKI ODBOR EGP-a,

               uzimajući u obzir Sporazum o Europskom gospodarskom prostoru („Sporazum o EGP-u”), a posebno njegove članke 86. i 98.,

               budući da:

               (1)Primjereno je proširiti suradnju ugovornih stranaka Sporazuma o EGP-u radi uključivanja Uredbe (EU) 2021/522 Europskog parlamenta i Vijeća od 24. ožujka 2021. o uspostavi Programa djelovanja Unije u području zdravlja (program „EU za zdravlje”) za razdoblje 2021.–2027. i stavljanju izvan snage Uredbe (EU) br. 282/2014
                  1
               .

               (2)Primjereno je da sudjelovanje država EFTA-e u aktivnostima iz Uredbe (EU) 2021/522 počne 1. siječnja 2021., neovisno o tome kada je ova Odluka donesena ili o tome je li se o ispunjenju ustavnih zahtjeva za ovu Odluku, ako postoje, obavijestilo nakon 10. srpnja 2021.

               (3)Subjekti s poslovnim nastanom u državama EFTA-e trebali bi imati pravo sudjelovati u aktivnostima započetima prije stupanja na snagu ove Odluke. Troškovi takvih aktivnosti čija provedba započne nakon 1. siječnja 2021. mogu se smatrati prihvatljivima pod istim uvjetima koji se primjenjuju na troškove subjekata s poslovnim nastanom u državama članicama EU-a pod uvjetom da ova Odluka stupi na snagu prije završetka predmetnog djelovanja.

               (4)Uvjeti za sudjelovanje država EFTA-e i njihovih institucija, poduzeća, organizacija i državljana u programima Europske unije utvrđeni su u Sporazumu o EGP-u, a posebno njegovu članku 81.

               (5)Protokol 31. uz Sporazum o EGP-u trebalo bi stoga izmijeniti kako bi se omogućila provedba te proširene suradnje od 1. siječnja 2021.,

               DONIO JE OVU ODLUKU:

               Članak 1.

               U članku 16. stavku 1. Protokola 31. uz Sporazum o EGP-u dodaje se sljedeća alineja:

               „—32021 R 0522: Uredba (EU) 2021/522 Europskog parlamenta i Vijeća od 24. ožujka 2021. o uspostavi Programa djelovanja Unije u području zdravlja (program „EU za zdravlje”) za razdoblje 2021.–2027. i stavljanju izvan snage Uredbe (EU) br. 282/2014 (SL L 107, 26.3.2021., str. 1.).

               Troškovi aktivnosti čija provedba započne nakon 1. siječnja 2021. mogu se smatrati prihvatljivima od početka djelovanja utvrđenog u predmetnom sporazumu o bespovratnim sredstvima ili odluci o bespovratnim sredstvima, u skladu s uvjetima koji su u njima utvrđeni, pod uvjetom da Odluka Zajedničkog odbora EGP-a br. XX/2021 od xx 2021. [ova Odluka] stupi na snagu prije završetka djelovanja.

               Lihtenštajn se izuzima iz sudjelovanja i financijskog doprinosa tom programu.”;

               Članak 2.

               Ova Odluka stupa na snagu dan nakon zadnje obavijesti u skladu s člankom 103. stavkom 1. Sporazuma o EGP-u
                  2*.

               Primjenjuje se od 1. siječnja 2021.

               Članak 3.

               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu […]

                  Za Zajednički odbor EGP-a

                  Predsjednik

                  […]

                  Tajnici

                  Zajedničkog odbora EGP-a

                  […]

                     (1)

                        SL L 107, 26.3.2021., str. 1.

                     (2)
                  *
                        [Ustavni zahtjevi nisu navedeni.] [Ustavni su zahtjevi navedeni.]


               EUROPSKA KOMISIJA
            Bruxelles, 3.9.2021.
            COM(2021) 534 final
            2021/0285(NLE)
            Prijedlog
            ODLUKE VIJEĆA
            o stajalištu koje treba zauzeti u ime Europske unije u okviru Konvencije o zaštiti morskog okoliša Baltičkog mora („Helsinška konvencija”) o donošenju Preporuke za izmjenu Dijela II. Priloga III. Konvenciji

               OBRAZLOŽENJE

               1.Predmet prijedloga

               Ovaj se prijedlog odnosi na odluku o utvrđivanju stajališta koje treba zauzeti u ime Unije u okviru Komisije za zaštitu morskog okoliša Baltičkog mora u vezi s predviđenim donošenjem Preporuke za izmjenu Dijela II. Priloga III. Konvenciji o zaštiti morskog okoliša Baltičkog mora

               2.Kontekst prijedloga

               2.1.Helsinška konvencija

               Cilj je Konvencije o zaštiti morskog okoliša Baltičkog mora („Konvencija”) zaštititi morski okoliš Baltičkog mora od svih izvora onečišćenja iz industrijskih pogona i drugih ljudskih aktivnosti. Stupila je na snagu 3. svibnja 1980. Konvencija je izmijenjena 1992.

               Europska unija stranka je Konvencije
                  1
               .

               2.2.Komisija za zaštitu morskog okoliša Baltičkog mora (HELCOM)

               Komisiju za zaštitu morskog okoliša Baltičkog mora, poznatu i kao Helsinška komisija (HELCOM), čine predstavnici svake od 10 ugovornih stranaka
                  2
                u Konvenciji. Sastaje se redovito i u bilo koje vrijeme ako je to potrebno zbog posebnih okolnosti. Njezine zadaće uključuju nadzor nad provedbom Konvencije i preispitivanje stanja obuhvaćenog morskog područja, djelotvornosti donesenih mjera, prioriteta i potrebe za eventualnim dodatnim ili drukčijim mjerama.

               U skladu s člankom 23. Konvencije svaka ugovorna stranka ima jedan glas u Komisiji. EU ima pravo na broj glasova jednak broju njegovih država članica koje su ugovorne stranke Konvencije. EU ne ostvaruje svoje pravo glasa kad ga ostvaruju njegove države članice i obratno.

               U skladu s člankom 19. stavkom 5. Konvencije, Komisija donosi odluke jednoglasnom odlukom ugovornih stranaka, osim ako je predviđeno drugačije.

               2.3.Predviđeni akt Komisije za zaštitu morskog okoliša Baltičkog mora

               Komisija za zaštitu morskog okoliša Baltičkog mora će 20. listopada 2021. na ministarskom sastanku HELCOM-a 2021. donijeti Preporuku za izmjenu Dijela II. Priloga III. Helsinškoj konvenciji („predviđeni akt”).

               Svrha je izmjene modernizirati zahtjeve iz Dijela II. Priloga III. Konvenciji uključivanjem najnovijih znanstvenih spoznaja o dobroj poljoprivrednoj praksi i novog pojmovnika, uzimajući u obzir postojeće zakonodavstvo EU-a, te dodati novu točku o recikliranju hranjiva na temelju ishoda ministarskog sastanka Komisije u Bruxellesu održanog 2018. pod predsjedanjem EU-a.

               Donošenjem predviđenog akta otvara se postupak prešutnog prihvaćanja članka 32. Konvencije kako bi se izmijenio Dio II. Prilog III. toj konvenciji. Izmjena Dijela II. Priloga III. Konvenciji obvezujuća je za Uniju.

               3.Stajalište koje treba zauzeti u ime Unije

               Više je puta prepoznata potreba za zaštitom morske bioraznolikosti i ekosustava u Baltičkom moru, među ostalim u pomorskim područjima izvan nacionalne jurisdikcije.

               Cilj je izmjene Dijela II. Priloga III. Helsinškoj konvenciji modernizirati zahtjeve Konvencije, a riječ je o sprječavanju onečišćenja uzrokovanog poljoprivredom. Konkretno, točka 3. o skladištenju gnoja i točka 6. o primjeni organskih gnojiva prilagođene su kako bi uključivale najnovija kretanja u znanstvenim spoznajama o dobroj poljoprivrednoj praksi. Nadalje, uvodi se nova točka o recikliranju hranjiva kako bi se u obzir uzele obveze preuzete s tim u vezi u deklaraciji HELCOM-a iz 2018. pod predsjedanjem EU-a, kao i novi pojmovnik, uzimajući u obzir postojeće zakonodavstvo EU-a.

               Uzimajući u obzir ministarski sastanak HELCOM-a u listopadu 2021., stajalište je Unije nužno jer se predviđenom preporukom otvara postupak prešutnog prihvaćanja članka 32. Konvencije o zaštiti morskog okoliša Baltičkog mora kako bi se izmijenio Dio II. Prilog III. toj konvenciji. Izmjena Dijela II. Priloga III. Konvenciji obvezujuća je za Uniju. Budući da će se izmjenom Priloga modernizirati zahtjevi u pogledu zaštite Baltičkog mora, izmijeniti međunarodne obveze i ambicije EU-a te poboljšati zaštita okoliša, predlaže se da Unija podrži donošenje Preporuke.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali postoji mogućnost da „presudno utječu na sadržaj propisa koje donese zakonodavac Unije”
                  3
               .

               4.1.2.Primjena na ovaj predmet

               Komisija za zaštitu morskog okoliša Baltičkog mora je tijelo uspostavljeno na temelju sporazuma, točnije Konvencije o zaštiti morskog okoliša Baltičkog mora.

               Akt koji Komisija za zaštitu morskog okoliša Baltičkog mora treba donijeti akt je koji proizvodi pravne učinke. Predviđeni akt proizvodi pravne učinke jer se njime otvara postupak prešutnog prihvaćanja članka 32. Konvencije kako bi se izmijenio njegov Dio II. Prilog III.

               Predviđenim aktom ne dopunjuje se niti mijenja institucionalni okvir Konvencije.

               Stoga je postupovna pravna osnova za predloženu odluku članak 218. stavak 9. UFEU-a.

               4.2.Materijalna pravna osnova

               4.2.1.Načela

               Materijalna pravna osnova za odluku na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili elementa te ako se može utvrditi da je jedan od ta dva cilja ili elementa glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, naime onoj koju zahtijeva glavni ili prevladavajući cilj ili element.

               4.2.2.Primjena na ovaj predmet

               Glavni cilj i sadržaj predviđenog akta odnose se na zaštitu okoliša.

               Stoga je materijalna pravna osnova predložene odluke članak 192. stavak 1. UFEU-a.

               4.3.Zaključak

               Pravna osnova predložene odluke trebao bi biti članak 192. stavak 1. u vezi s člankom 218. stavkom 9. UFEU-a.

               2021/0285 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije u okviru Konvencije o zaštiti morskog okoliša Baltičkog mora („Helsinška konvencija”) o donošenju Preporuke za izmjenu Dijela II. Priloga III. Konvenciji

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 192. stavak 1. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Konvenciju o zaštiti morskog okoliša Baltičkog mora kako je revidirana 1992. („Sporazum”) sklopila je Unija Odlukom Vijeća 94/157/EZ
                  4
               .

               (2)U skladu s člankom 32. Sporazuma, Komisija za zaštitu morskog okoliša Baltičkog mora može donositi izmjene prilogâ Sporazuma.

               (3)Komisija za zaštitu morskog okoliša Baltičkog mora na ministarskom će sastanku 2021. koji će se održati 20. listopada 2021. donijeti Preporuku za izmjenu Dijela II. Priloga III. Sporazumu.

               (4)Primjereno je utvrditi stajalište koje treba zauzeti u ime Unije u okviru Komisije za zaštitu morskog okoliša Baltičkog mora jer se izmjene prilogâ koje je preporučila Komisija donose postupkom prešutnog prihvaćanja iz članka 32. Sporazuma. Izmjena Dijela II. Priloga III. Sporazumu obvezujuća je za Uniju.

               (5)Budući da će se predviđenom izmjenom Dijela II. Priloga III. modernizirati zahtjevi u pogledu zaštite Baltičkog mora, izmijeniti međunarodne obveze i ambicije EU-a te poboljšati zaštita okoliša, predlaže se da Unija podrži donošenje Preporuke.

               DONIJELA JE OVU ODLUKU:

               Članak 1.

               Stajalište koje treba zauzeti u ime Unije na ministarskom sastanku Komisije za zaštitu morskog okoliša Baltičkog mora 2021. jest da se podržava donošenje Preporuke za izmjenu Dijela II. Priloga III. Helsinškoj konvenciji.

               Članak 2.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        SL L 73, 16.3.1994., str. 19.–19.

                     (2)

                        Danska, Estonija, Europska unija, Finska, Latvija, Litva, Njemačka, Poljska, Ruska Federacija i Švedska.

                     (3)

                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, t. 61.–64.

                     (4)

                        SL L 73, 16.3.1994., str. 19.–19.